## PASLAUGŲ TECHNINĖ SPECIFIKACIJA

**PIRKIMO OBJEKTO APRAŠYMAS**

## SĄVOKOS

**Užsakovas** – **UAB “LTG Kompetencijų centras”.**

**Tiekėjas**– ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovassudaro Sutartį.

**Paslaugos/ Paslauga** – Programinės įrangos kūrimo ir diegimo paslaugos, kurios matuojamos Tiekėjo specialistų valandomis.

**Programinė įranga** – webMethods platformos komponentai (Integration Server, Designer, Adapteriai, Trading Networks).  
**u**rta duomenų mainams tarp sistemų.

**Užsakymas** – vienkartinis arba pasikartojantis Užsakovo užsakymas sutarties galiojimo laiku, kuriuo pateikiamas specialisto/-ų valandų užsakymas per nurodytą laikotarpį.

**Kritinis incidentas –** techninis, loginis ar kitas sutrikimas sistemoje, kuris sutrikdo sistemos veikimą ir (ar) pasiekiamumą.

**Paprastas incidentas –** techninis, loginis ar kitas sutrikimas sistemoje, kuris nesutrikdo sistemos veikimo ir (ar) pasiekiamumo, tačiau sistema neatitinka nustatytų reikalavimų (FR ir (ar) NFR).

**Trūkumas –** funkcija neatlieka, netinkamai atlieka savo paskirtį, iškraipomi, pateikiami neteisingi, tikrovės neatitinkantys duomenys, pateikiamų duomenų formatas neatitinka suderintiems sprendimams, prarandama bet kokia informacija.

**Sutartis** – Sutartis, sudaroma tarp Tiekėjo ir Užsakovo dėl Pirkimo objekto.

## PIRKIMO OBJEKTAS

* 1. Sąsajos, skirtos duomenų mainų sprendimų realizavimui, sukūrimui reikalingos paslaugos, t. y. tiekėjo specialistų valandos, kuriomis atliekamos analizės, integracijų projektavimo, programavimo užduotys, integracijos logikos kūrimas naudojant webMethods Integration Server, Designer ir susijusius komponentus, duomenų transformacijų ir srautų konfigūravimas, testavimas, CI/CD procesų administravimas bei techninės ir naudotojo dokumentacijos parengimas (toliau – Pirkimo objektas).
  2. Užsakovas siekia įsigyti Paslaugas, kurių techniniai reikalavimai aprašyti šioje techninėje specifikacijoje ir jos prieduose, Sutartyje ir kituose pirkimo dokumentuose nustatytomis sąlygomis ir parametrais.
  3. Nurodytas Pirkimo objektas neskaidomas į pirkimo objekto dalis. Visų Pirkimo objekto dalių įgyvendinimui reikia sistemingo, nuoseklaus, tą patį kontekstą atitinkančio turinio, kurio nepavyktų užtikrinti skaidant pirkimą į atskiras dalis, sudaromas atskiras sutartis.
  4. Pasiūlymas turi būti pateiktas visai pirkimo objekte nurodytai apimčiai.
  5. **Pirkimo objektas apima**:
     1. Programinės įrangos kūrimas ir diegimas;
     2. Konsultavimo paslaugas – konsultavimo paslaugos apima Užsakovo atstovų konsultavimą visais su sistemos kūrimu, diegimu ir veikimu susijusiais klausimais;
     3. **Pirkimo objekto pozicijos ir kiekiai nurodyti TS Priede Nr.1**

## REIKALAVIMAI PIRKIMO OBJEKTUI

* 1. **Bendrieji reikalavimai:** 
     1. Paslaugos turi nekelti grėsmės nacionaliniam saugumui, kaip tai nurodyta Pirkimo dokumentuose.
     2. Konkretūs reikalavimai kūrimo ir diegimo, Vystymo paslaugoms, nurodyti techninės specifikacijos priede **Nr.2. Diegimas\_vystymas.**
     3. Tiekėjo siūloma paslauga turi atitikti nefunkcinius reikalavimus (toliau – NFR) informacijos saugai ir BDAR aprašytus techninės specifikacijos priede **Nr. 2. Saugos\_GDPR reikalavimai**.
     4. Dokumentai, patvirtinantys pirkimo objekto atitiktį nefunkciniams reikalavimams, nurodytiems techninės specifikacijos priede Nr. 2 „Nefunkciniai reikalavimai“, pagal jame išdėstytus punktus.“
     5. Užsakovas siekia įsigyti Paslaugas pagal savo verslo poreikį. Užsakovo poreikis, paslaugų teikimo laikotarpiu, gali kisti. Užsakovas neįsipareigoja įsigyti visų ir (ar) dalį nurodytų preliminarių Paslaugų kiekių.
  2. **Paslaugoms taikoma garantinė priežiūra:**
     1. Tiekėjas nuo priėmimo – perdavimo akto pasirašymo dienos privalo suteikti 24 (dvidešimt keturi) mėn. garantinį aptarnavimą.
     2. Garantinis aptarnavimo laikotarpis apima Tiekėjo klaidų taisymą bei jų ataskaitų pateikimą be papildomo apmokestinimo.

## KARTU SU PASIŪLYMU PATEIKIAMI DOKUMENTAI:

Dokumentai, patvirtinantys pirkimo objekto atitiktį nefunkciniams reikalavimams INFORMACIJOS SAUGAI ir BDAR, kaip nustatyta techninės specifikacijos priedo Nr. 2 skiltyje „Saugos ir GDPR reikalavimai“, pagal jame išdėstytus punktus.

## SUTARTIES VYKDYMO METU TEIKIAMI DOKUMENTAI:

|  |  |  |  |
| --- | --- | --- | --- |
| **Eil. Nr.** | **Pavadinimas** | **Teikimo momentas** | **Reikalavimai turiniui ir formai** |
|  | FR ir NFR reikalavimų užtikrinimą ir laikymąsi įrodanti dokumentacija pagal **TS priede Nr. 2** Nefunkciniai reikalavimai nurodytus reikalavimus; | Nuo užsakovo paklausimo dienos dokumentacijai gauti, įskaitant architektūrinius, konfigūracijos ir kitus su kūrimo bei diegimo paslaugomis susijusius dokumentus, bendru sutartu laikotarpiu, kuris yra ne ilgesnis nei 21 (dvidešimt viena) darbo diena. | Teikiama elektronine forma, lietuvių ir (ar) anglų kalba |
|  | Paslaugų perdavimo -  priėmimo aktas | Teikiama po tinkamai  suteiktų Paslaugų. | Teikiama elektronine forma, lietuvių ir (ar) anglų kalba |
|  | Specialisto, kurio paslaugų valandos yra užsakomos, kvalifikaciją įrodantys dokumentai pagal nurodytą **TS priedą Nr.1** | Nuo užsakovo pateikto poreikio keisti specialistą dienos, ne ilgau nei per 7 (septynias) darbo dienas | Teikiama elektronine forma, lietuvių ir (ar) anglų kalba |

**PRIEVOLIŲ VYKDYMAS**

## PASLAUGŲ TEIKIMO TVARKA

* 1. Paslaugų teikimo vieta - Nuotoliniu būdu.
  2. Paslaugų suteikimo laikai:

|  |  |  |
| --- | --- | --- |
| **Paslauga:** | **Reakcijos terminas:** | **Įgyvenimo terminas:** |
| Kūrimas ir diegimas | 5 darbo dienos nuo Užsakymo patvirtinimo | Pagal atskirą susitarimą su Užsakovu sutarties vykdymo metu |
| **Kritinio incidento** tvarkymas | Ne vėliau kaip per 1 valandą po pranešimo apie incidentą išsiuntimo momento | Ne vėliau kaip per 4 valandas nuo pranešimo apie incidentą išsiuntimo momento |
| **Paprasto incidento** tvarkymas | Ne vėliau kaip per 8 valandas nuo pranešimo apie incidentą išsiuntimo momento | Ne vėliau kaip per 24 valandas pranešimo apie incidentą išsiuntimo momento |

* 1. Užsakymai teikiami El. paštu ir (arba) šiuolaikinėmis komunikacijos priemonėmis (t. y. Teams ir t. t.). Tiekėjas, gavęs užsakymą, atlieka užsakymo vertinimą ir pateikia laisvos formos pasiūlymą, nurodydamas specialistų valandas, reikalingas užsakymo įgyvendinimui. Užsakymo vykdymas pradedamas tik Užsakovui patvirtinus pasiūlymą el. paštu.
  2. Tiekėjas turės Paslaugas teikti Užsakovo darbo valandomis, t.y. – pirmadieniais – penktadienis nuo 8:00 iki 17:00 val., pietų pertrauka nuo 12:00 iki 13:00 val. Paslaugos, nurodytos TS 6.2. punkte, turi būti teikiamos taip, kaip nurodyta TS 6.6. punkte.
  3. Užsakovui pareiškus nepasitenkinimą Tiekėjo priskirtu specialistu, Tiekėjas, gavęs rašytinį pranešimą, privalo per 5 (penkias) darbo dienas be papildomo paaiškinimo pateikimo pakeisti šį asmenį kitu specialistu, atitinkančiu visus nustatytus kvalifikacinius reikalavimus.
  4. Užsakovui identifikavus kritinį incidentą ir pranešus el.paštu, paslaugos turi būti teikiamos 24/7, vadovaujantis TS 6.2 punktu.
  5. Sutarties galiojimo metu kūrimo ir diegimo, Konsultavimo paslaugų apimtyje užsakomos Paslaugos turi būti pradėtos teikti pagal Užsakovo pateiktą poreikį ne vėliau kaip per 5 (penkias) darbo dienas nuo Užsakymo 6.3. punkte nurodytu būdu pateikimo momento. Paslaugų suteikimo terminai yra iš anksto raštu suderinami ir patvirtinami Užsakovo pateiktame Užsakyme. Šiame punkte nurodyti terminai negalioja, kai įvyksta bent vienas incidentas, nurodytas TS 6.2. punkte.
  6. Tiekėjas neturi teisės Sutarties vykdymo metu teikti paslaugų, kurios neatitinka Pirkimo dokumentų reikalavimų ir (ar) kurių teikimas yra apribotas dėl tarptautinių sankcijų (kaip jos suprantamos LR tarptautinių sankcijų įstatyme) ir (ar) dėl jų grėsmės nacionaliniam saugumui, kaip tai apibrėžta Pirkimo dokumentuose ir LR viešųjų pirkimų įstatyme / LR pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatyme.
  7. Paslaugos teikiamos tik pagal atskirus Užsakovo Tiekėjui pateiktus Užsakymus 6.3.punkte nurodytu būdu visą Sutarties galiojimo laikotarpį.
  8. Užsakovas asmenis, kurie gali teikti užsakymus, nurodys sutarties galiojimo metu.
  9. Tiekėjas turi užtikrinti, kad Sutarties vykdymo metu turės pakankamai žmogiškųjų resursų ir kitų resursų pirkimo Sutarties paslaugų teikimui, kad Paslaugos~~/~~ ar jų etapas (-ai) būtų suteikti laiku, nevėluojant, taip kaip numatyta šioje techninėje specifikacijoje.
  10. Užsakymus Užsakovas Tiekėjui gali pateikti visą Sutarties galiojimo laikotarpį. Užsakymų skaičius neribojamas, t. y. Užsakovas teikia paslaugų užsakymus pagal susidariusį poreikį.
  11. Užsakovas neapmoka Tiekėjui už apimtis (darbo valandų kiekį), kurios nebuvo suderintos ir patvirtintos su Užsakovu raštu.

6.14. Sistemos Vystymo paslaugų diegimas pirmiausiai turi būti atliekamas Užsakovo testavimo aplinkoje, siekiant patikrinti kūrimo ir diegimo paslaugų rezultatų funkcionalumą ir suderinamumą su esamu Sistemos funkcionalumu. Nebent iš anksto su Užsakovu susitariama kitaip.

6.15. Tiekėjas testavimo aplinkoje turi atlikti suteiktų kūrimo ir diegimo paslaugų rezultatų testavimą ir pateikti testavimo rezultatų ataskaitą, kurioje būtų: funkcinis testavimas, integracinis testavimas, regresinis testavimas, sistemos testavimas, priėmimo testavimas, našumo testavimas, saugumo testavimas;

6.16. Užsakovo bei Tiekėjo testavimo metu pastebėtos klaidos turi būti registruojamos raštu 6.3 punkte aprašytu būdu arba kita abiem Šalims priimtina ir suderinta forma, o jų šalinimas valdomas Užsakovo testavimo aplinkoje įdiegtoje Sistemoje; Tiekėjas turi vadovautis 6.2 punkte nurodytais terminais.

6.17. Pagal kiekvieną Užsakovo pateiktą Užsakymą laiku ir tinkamai suteiktos Vystymo paslaugos yra perduodamos Užsakovui, Šalims pasirašant suteiktų Vystymo paslaugų perdavimo priėmimo aktą, kurio turinys turi būti suderintas abiejų pusių sutarties vykdymo metu.

6.18. Priėmimo-perdavimo aktas privalo turėti punktus:

* + 1. Konkrečiu suteiktų paslaugų sąrašu;
    2. Valandų specifikacija.

6.19. Jei suteiktų kūrimo ir diegimo paslaugų perdavimo – priėmimo metu Užsakovas negali pilnai patikrinti suteiktų Vystymo paslaugų atitikimo sutartyje nustatytiems reikalavimams, tai Vystymo paslaugų perdavimo-priėmimo akto pasirašymas jokiu būdu neapriboja Užsakovo teisės po Vystymo paslaugų perdavimo-priėmimo akto pasirašymo reikšti Tiekėjui pretenzijas dėl Vystymo paslaugų neatitikimo Sutartyje nustatytiems reikalavimams/ trūkumams;

## TRŪKUMŲ ŠALINIMO TVARKA IR TERMINAI

* 1. Visų Paslaugų trūkumai turi būti pašalinti ne vėliau kaip per **5 (penkias) kalendorines dienas** nuo Užsakovo pranešimo el. paštu išsiuntimo dienos, nebent su Užsakovu būtų suderinta kitaip.
  2. Jei Paslaugų ar jų etapo (jei taikoma) suteikimo, ar Paslaugų ar jų etapo (jei taikoma) trūkumų šalinimo termino paskutinė diena tenka ne darbo ar oficialios šventės dienai, termino pabaigos diena laikoma po jos einanti darbo diena. Oficialių švenčių ir ne darbo dienos (šeštadieniai ir sekmadieniai) įskaitomos į Paslaugų ar jų etapo (jei taikoma) suteikimo ar Paslaugų ar jų etapo trūkumų šalinimo terminą.

1. **PRIEDAI**

Priedas Nr. 1 – Pirkimo objekto pozicijos ir preliminarūs kiekiai;

Priedas Nr. 2 – NFR (nefunkciniai) reikalavimai pirkimo objektui, informacijos saugai ir BDAR**,** diegimo ir vystymo paslaugoms;

Priedas Nr. 3 – Aplinkos apsaugos (žalieji) kriterijai.